**Ministrstvo za okolje in prostor razpisuje izbor slovenske kandidature za Nagrado Sveta Evrope za krajino za leto 2020-2021**

Ministrstvo za okolje in prostor na podlagi 11. člena Evropske konvencije o krajini (U.l. RS št. 74/2003) (priloga 1) in Resolucije CM/Res(2008)3 (priloga 2) o pravilih za podeljevanje nagrade Sveta Evrope za krajino razpisuje izbor slovenske kandidature za Nagrado Sveta Evrope za krajino za leto 2018-2019. Izbrano delo bo v letu 2019 kandidiralo med predlogi drugih držav članic EU za Nagrado Sveta Evrope za krajino. Vsaka pogodbenica konvencije lahko predloži po eno kandidaturo Generalnemu sekretariatu Sveta Evrope. Namen razpisa je izbrati slovensko kandidaturo za Nagrado Sveta Evrope za krajino.

Nagrada je častno priznanje v obliki diplome projektu, pobudi ali dejavnosti (v nadaljevanju:«dela»), ki prispeva k promociji, varstvu, upravljanju in načrtovanju slovenskih krajin ter ozaveščanju javnosti o pomembnosti krajin za človekov razvoj.

Izbor Nagrade Sveta Evrope za krajino je potekal štirikrat, in sicer:

* v letu 2008-2009, ko se je za nagrado potegovalo 8 držav. Prvo nagrado je dobil francoski projekt obnove krajine v dolini Deule v provinci Lille;
* v letu 2010 – 2011, ko se je za nagrado potegovalo 13 držav. Prvo nagrado je dobil italijanski projekt mesta Carbonia za projekt »Landscape machine«;
* v letu 2012 – 2013, ko se je za nagrado potegovalo 18 držav. Prvo nagrado je dobil poljski projekt Združenja krajinskih parkov, Lower Silesian za projekt »Ohranjanje ekološke vrednosti krajine v dolini Szprotawa«;
* v letu 2014-2015, ko se je za nagrado potegovalo 12 držav. Prvo nagrado je dobil madžarski projekt »Sodelovanje obmejnih lokalnih skupnosti za krajinsko dediščino čudovitega območja Hetes«, v katerem so sodelovale štiri madžarske vasi, šest slovenskih vasi ter združenje evropske zelene vezi in poti železne zavese;
* v letu 2016 – 2017, ko se je za nagrado potegovalo 13 držav. Prvo nagrado je dobil latvijski projek: »Regeneration of Daugavpils Fortress to Preserve Cultural and Historical Objects«;
* v letu 2018 – 2019, , ko se je za nagrado potegovalo 23 držav. Prvo nagrado je dobil švicarski projekt »Renaturation du cours d'eau de l'Aire«.

Slovenija je do sedaj kandidirala štirikrat, in sicer z naslednjimi projekti:

* »Regionalna razdelitev krajinskih tipov v Sloveniji«, Oddelek za krajinsko arhitekturo, Biotehniška fakulteta, Univerza v Ljubljani (v letu 2008-2009 );
* **»Mi urejamo krajino«, Društvo krajinskih arhitektov Slovenije (**v letu 2010 – 2011)**;**
* »Krajinska in vodnogospodarska ureditev naravnega rezervata Škocjanski zatok«, Društvo za opazovanje in proučevanje ptic Slovenije (v letu 2012 – 2013);
* »Travniški sadovnjaki in krajina«**,** Občina Kozje (v letu 2018-2019).

Na [spletni strani Sveta Evropa – Evropska konvencija o krajini](https://www.coe.int/en/web/landscape/landscape-award-alliance) si lahko ogledate tudi vse projekte posameznih držav (nagrajeni in ostali), ki so do sedaj kandidirali za Nagrado Sveta Evrope za krajino.

**Rok za oddajo dela za izbor slovenske kandidature za Nagrado Sveta Evrope za krajino za leto 2020 - 2021 je 6. januar 2021.**

**Kandidati/prijavitelji dela za nagrado Sveta Evrope za krajino so lahko:**

* lokalne ali regionalne oblasti in njihova združenja,
* nevladne organizacije.

**Kaj lahko predložite?**

Predložite lahko dela, iz katerih so že razvidni konkretni rezultati na področju varstva, upravljanja in/ali načrtovanja krajine. Predložena dela morajo prispevati k uveljavljanju ciljev kakovosti krajine, izboljšanja življenjskega okolja ter prispevati k trajnostnem razvoju (vplivati na izboljšanja bivalnega in delovnega okolja oziroma povečanju delovnih mest). Dela morajo vsebovati tudi elemente sodelovanja javnosti, ozaveščanja javnosti , dobre prakse. Predložena dela morajo biti končana oziroma izvedena in na voljo javnosti že **vsaj tri leta** predno se predloži kandidatura **(december 2017)**.

**Vsebina in oblika oddanega gradiva:**

Če želite sodelovati na izboru za slovensko kandidaturo za Nagrado Sveta Evrope za krajino podelitev na področju urejanja krajine, morate predložiti:

* Opis dela/projekta (največ 10 strani; v slovenskem jeziku), v katerem se:
	+ predstavi projekt, njegove osnovne cilje in rezultate ter izpostavi njegov pomen za varstvo, upravljanje, načrtovanje krajine,
	+ predstavi upoštevanje meril za podelitev nagrade za krajino, in sicer prispevek k trajnostnem razvoju (npr. kakšen je vpliv na izboljšanje okoljske, socialne, ekonomske, kulturne in prostorsko estetske trajnosti določene skupine ljudi ali prostora, na krepitev kakovosti krajin ipd), implementaciji dobrih praks, ki so lahko zgled pri pripravi in izvajanju drugih projektov (npr. predstavitev rezultatov, postopkov, ki so lahko vzor drugim), sodelovanju javnosti v procesih odločanja (npr. način sodelovanja širše in strokovne javnosti, občinskih in državnih institucij, kot tudi drugih deležnikov, vključenost projekta v širšo politiko na občinski in državni ravni ), ozaveščanju javnosti (npr. način seznanjanja širše in strokovne javnosti, privatnih organizacij, občinskih in državnih institucij o pomenu krajin za ohranjanje kakovosti življenja in identitete določene skupnosti oziroma države),
* Izpolnjen obrazec v angleškem jeziku (priloga 3).

Gradivo (opis dela in izpolnjen obrazec) se obvezno odda v tiskani obliki (samo tekst) in v PDF obliki na CD-ROM-u ali DVD-ju (digitalni zapis mora biti v slovenskem in angleškem jeziku na ločenih medijih). Zaželeno je, da opis vključuje tudi predstavitev na fotografijah (največ 10 fotografij (JPEG 350 dpi, z navedbo avtorja), plakatih (največ 2 plakata, v PDF ali JPEG 350 dpi obliki), video predstavitev (dolgo največ 15 minut, mpeg 2 format),

**Rok in način oddaje:**

**Rok za oddajo kandidature je 6. januar 2021. Dela morajo ne glede na način pošiljanja prispeti na vložišče Ministrstva za okolje in prostor do 6. januarja 2021 do 14.00 ure. Dela se lahko pošljejo po pošti, ali se jih predloži osebno v vložišču Ministrstva za okolje in prostor vsak delovni dan od 9.00 do 14.00 ure.**

**Dela morajo biti naslovljene na naslov Ministrstva za okolje in prostor, Dunajska 48, 1000 Ljubljana s pripisom »Izbor slovenske kandidature za Nagrado Sveta Evrope za krajino za leto 2018 - 2019 – NE ODPIRAJ«**

**Izbor slovenske kandidature:**

Žirija, ki jo imenuje minister pristojen za okolje in prostor odloči, ali so kandidature popolne in pravočasno oddane ter izbere delo, ki bo glede na spodaj navedena merila, najvišje ocenjeno. Odločitev komisije je dokončna. Odpiranje del ni javno.

**Temeljna merila za izbor slovenske kandidature za Nagrado Sveta Evrope za krajino so** (več v prilogi 2):

**1.Merilo – trajnostni razvoj -** Predloženo delo mora:

* izkazovati trajnostno razvojno naravnanost obravnavanega območja z okoljskega, gospodarskega, družbenega, kulturnega in estetskega vidika;
* preprečevati ali odpravljati poškodbe krajinskih struktur;
* izboljševati in bogatiti krajino ali jo na novo vzpostavljati.

**2. Merilo – zglednost -** Predloženo delo mora biti zgled dobre prakse na področju varstva, upravljanja in/ali načrtovanja krajin.

**3. Merilo – sodelovanje javnosti:** Predloženo delo mora vključevati dejavno sodelovanje javnosti, lokalnih in regionalnih oblasti in drugih akterjev ter jasno izražati cilje kakovosti krajine. Javnosti mora biti omogočeno, da sodeluje pri pripravi, izvedbi in uporabi dela na naslednje načine:

* z razpravo in izmenjavo mnenj (na primer javna srečanja, razprave, drugi postopki za sodelovanje in posvetovanje na tem področju);
* v postopkih izvedbe s sodelovanjem in vključevanjem javnosti, lokalnih in regionalnih oblasti in drugih akterjev;
* izvedenega dela služi javnosti in drugim akterjev.

**4. Merilo – ozaveščanje**: Točka A 6. člena Evropske konvencije o krajini določa, da se "vsaka pogodbenica zavezuje, da bo civilno družbo, zasebne organizacije in javne organe ozaveščala o vrednotah krajine, njeni vlogi in spreminjanju". Predloženo delo mora v tem smislu prispevati k večjem poznavanju vrednot krajine in njeni vlogi pri izboljšanju kakovosti življenja.

**Kontaktni naslov**
Odgovore na morebitna vprašanja vam bo posredovala Jelena Hladnik, Ministrstvo za okolje in prostor, Direktorat za okolje - Sektor za ohranjanje narave, Dunajska 47, 1000 Ljubljana, tel.:014787481, jelena.hladnik@gov.si.

[Dodatne informacije](http://www.coe.int/EuropeanLandscapeConvention)